הדיון בתיק זה נקבע למחר עוד בהחלטה שניתנה ביום 26.9.16.
ביום 24.1.17 הגיש ב"כ הנתבעת בקשה דחופה לדחות את מועד הדיון בטענה שיום קודם לכן בתאריך 23.1.17 בשעה 14:30 קיבל מב"כ התובע הודעה אליה צורפו למעלה מ - 100 נספחים של דוחות נוכחות, תלושי שכר וחישוב שעות נוספות, כך שלא מאפשר לו מספיק זמן לבדוק עם מרשתו את המסמכים הרבים שהוא קיבל מחברתו.
היום הגישה ב"כ התובע תגובתה בה היא טוענת, כי בטעות נודע לה שבית הדין והצד השני לא קיבלו את כל המסמכים הרבים לכן היא הגישה אותם ביום 23.1.17 ובנסיבות שנוצרו כשקראה את בקשת הדחיה של ב"כ הנתבעת החליטה לא לעדכן את התובע בדבר קיומו של הדיון הקבוע למחר ומאחר והתובע משרת באילת אז אין כל סיכוי שהוא יגיע מחר לדיון.
למעשה ב"כ התובע הציבה את בית הדין בפני עובדה מוגמרת שמחר – 26.1.17 לא נוכל לקיים את הדיון בנוכחות הצדדים ובאי כוחם כפי שנקבע עוד מלפני זמן רב בהחלטה מיום 26.9.16, זאת הן משום שהיא הגישה ברגע האחרון מאות מסמכים והעבירה העתקם לצד השני והן משום שלא עדכנה את התובע אשר נמצא באילת לגבי מועדו של הדיון הקבוע למחר.
זמנו של בית הדין מיועד לשרת את הפונים בשעריו. לו היתה מוגשת בקשת דחיה מבעוד מועד, ניתן היה לקבוע במקום תיק זה דיון בתיק אחר.
במעשיה/מחדליה של ב"כ התובע שהפתיעה את הצד השני זמן קצר לפני הדיון במאות מסמכים אשר הוגשו גם לבית הדין כ – 3 ימים לפני הדיון, מה גם שהתובע הנמצא באילת כלל לא מעודכן לגבי מועד הדיון גרמו לביטול זמן שיפוטי יקר.
אני רואה בחומרה התנהלותה של ב"כ התובע שמחייבת דחיית מועד הדיון.
מועד הדיון שיתקיים בנוכחות הצדדים ובאי כוחם נדחה ליום 2.2.17 בשעה 09:30.